Bejelentés-köteles kereskedelmi tevékenység
Ügyleírás
A kereskedelemről szóló 2005. évi CLXIV. törvény értelmében, aki Magyarország területén kereskedelmi tevékenységet kíván végezni, az erre irányuló szándékát köteles a kereskedelmi hatóságnak bejelenteni.
A kereskedelmi tevékenységek végzésének feltételeiről a 210/2009. (IX. 29.) Korm. rendelet 2.§ alapján a nemesfémből készült ékszerek, díszműáruk és egyéb tárgyak forgalmazása kivételével
-a mozgóbolt útján folytatott kereskedelmi tevékenység, az üzleten kívüli kereskedelem, a csomagküldő kereskedelem, az automatából történő értékesítés, valamint a közlekedési eszközön folytatott értékesítés esetében a kereskedő székhelye szerinti település
– a többi kereskedelmi tevékenység esetében a kereskedelmi tevékenység helye szerinti települési jegyzőt jelöli ki.
A jegyző a kereskedőt nyilvántartásba veszi, és a nyilvántartásba vételről igazolást ad ki. Az Edelényi Közös Önkormányzati Hivatal szervezetén belül az igazolás kiadásának ügyében a jegyző megbízásából a Hatósági Osztály jár el.
Az igazolás kiadásának módja:
Az eljárás kérelemre indul, melyhez formanyomtatvány áll a kérelmező rendelkezésére.
Csatolandó mellékletek:
· Cég iratok vagy egyéni vállalkozó nyilvántartásba vétel igazolása
· Az üzlet használatának jogcímére vonatkozó iratok (tulajdoni lap kivételével), tulajdonos, tulajdonostárs, illetve haszonélvezeti jog esetében-ezen személyek hozzájáruló nyilatkozata 
· Vásárlók könyve (kivéve csomagküldő tevékenység)
A kereskedelmi tevékenységek végzésének feltételeiről szóló 210/2009.(IX.29) Korm.rendelet 2/A § (2) bekezdése alapján az ügyintézési határidő 20 nap. 
A jegyző a bejelentés alapján a tevékenységet nyilvántartásba veszi, majd a nyilvántartási számmal ellátott igazolást szükség esetén megküldi az érintett hatóságoknak.
A jegyző a bejelentésről nyilvántartást vezet, amely nyilvános.
A kereskedő az adatokban bekövetkezett változást haladéktalanul, illetve a nyitvatartási idő változását, valamint az üzlet megszűnését megelőző nyolc napon belül köteles bejelenteni a jegyzőnek.
A kérelem kötelező tartalma
· A bejelentést a 210/2009. (IX. 29.) Kormányrendelet 1. melléklet A) pontjának megfelelő adatokkal kell kitölteni
